દેશના ઝારખંડ ખાતે તબરેઝ અન્સારી સહિતના લોકો સાથે બનેલ મોબલિંચિંગના બનાવને વખોડવા તેનો વિરોધ કરવા ગત શુક્રવારના રોજ શહેરના બડેખાં ચકલા ખ્વાજાદાનાથી વર્સેટાઈલ માઈનોરીટી ફોર્મના નેજા હેઠળ એક વિરોધ રેલી નિકળતા જે રેલી નાનપુરા મક્કાઈપુલ ખાતે આવ્યા બાદ રેલી આગળ વધાવાને લઈને પોલીસ અને રેલીમાં જોડાયેલા કેટલાક વ્યકિતઓ જોડે ઘષર્ણ થતાં ઉશ્કેરાયેલા કેટલાક લોકો દ્વારા સીટી બસને નિશાન બનાવતા પોલીસે ટીયરગેસના શેલ છોડ્યા બાદ બનાવ સ્થળ ઉપરથી જ રેલીના આગેવાનોની ધરપકડ કરી ટોળા વિરૂદ્ધ ફરિયાદ નોંધાવ્યા બાદ શહેર પોલીસ દ્વારા પાછલા બે ત્રણ દિવસથી સમગ્ર નાનપુરા, ખંડેરાવપુરા, સગરામપુરા, બડેખાં ચકલા, સિહતના લઘુમતિ વિસ્તારો માંથી રાત્રે સુઈ રહેલા નિદોષ મુસ્લિમોને પણ પોલીસ દ્વારા ધરપકડ કરવાના બનાવની ઉપરોકત મુસ્લિમ વિસ્તારોમાં ભયનો માહોલ છવાઈ ગયો છે.